Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 696

2. Homogén egykomponensű, gázfázisú rendszerek Ismertesse a gázok jellemző tulajdonságait! Hasonlítsa össze a reális és az ideális gázokat! Ismertesse a gázok állapotváltozásának leírására szolgáló gáztörvényeket (Boyle- Mariotte-, Gay-Lussac törvények, az egyesített gáztörvény)! Magyarázza az ideális gázok állapotegyenletét! Ismertesse a gázok abszolút és relatív sűrűségét! Magyarázza a gázok állapothatározói, a moláris tömege és a sűrűsége közötti összefüggést! Határozza meg a gázok paramétereiből a moláris tömeget! Végezzen egyszerű számításokat a gázok állapotváltozásaira vonatkozóan! Mutassa be, milyen eltérések vannak az általános gázegyenlettől reális gázok esetében! Végezzen összetettebb számításokat gázok állapotváltozásaival kapcsolatosan! Végezzen számításokat az ideális gázok abszolút- és relatív sűrűségére vonatkozóan! Magyarázza a gázmolekulák sebességét meghatározó tényezőket! Értelmezze a Maxwell-féle sebességeloszlást! Ismertesse a Graham-törvényt!

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes